— Бо калі яго пакінуць, усё хутка зноў зарасце, — гаворыць Тэльман Віктаравіч. Далейшы лёс аб’екта тлумачыцца не менш простымі словамі: — А пасля сельсавет возьме над тэрыторыяй шэфства — пачне рэгулярна тут скошваць траву. Падмурак мяркуецца аформіць як помнік гісторыі. У некаторых месцах, падобных да гэтага, адчынены музеі, недзе вядуцца царкоўныя службы. І тут, магчыма, так будзе. А мо манастыр вырашыць узвесці на падмурку новы храм.